Halloween

An Halloween o Hallowe'en (sarong pinahalipot kan "All Hallows' even," evening), na mas dai midbid sa ngaran na Allhalloween, All Hallows' Eve, o All Saints' Eve, sarong selebrasyon na ginigibo sa dakol na nasyon sa ika-31 nin Oktubre, an bisperas kan Solnopan na Kristiano an kapiyestahan nin All Hallows' Day. Nagpupuon ini sa pagselebrar kan Allhallowtide, an panahon sa liturgical year na idinusay sa paggirumdom sa mga gadan, kaiba an mga santo (mga hallows), martir, asin gabos na nagkagaradan na.

An sarong teoriya nagsasabi na an dakol na tradisyon sa Halloween naiimpluwensyahan kan mga kapiestahan sa pag-ani kan mga Celtic, partikularmente an kapiestahan nin Gaelic na Samhain, na pinaniniwalaan na may paganong ginikanan. An iba nagpapadagos asin nagsusuherir na an Samhain posibleng ginibong Kristianisado bilang All Hallows' Day, kaiba an bisperas kaiyan, kan enot na Iglesia. An iba pang akademiko nagtutubod na an Halloween nagpoon sana bilang sarong Kristianong kapiestahan, na iyo an vigil kan All Hallows' Day. Sa laog nin dakol na siglo, an mga imigranteng Irish asin Scottish nagdara nin dakol na kostumbre sa Halloween sa Amerika del Norte kan ika - 19 na siglo, dangan sa paagi kan impluwensiya nin mga Amerikano an Halloween luminakop sa ibang nasyon kan huring kabtang kan ika - 20 asin amay kan ika - 21 siglo.

Kabale sa bantogan na mga aktibidad sa Halloween iyo an trick-or-treat (o an kaagid na mga guisi asin pangangalag), pag - atender sa mga Halloween costume party, pag-ukit sa mga karabasa nganing magin jack-o'-lanterns, pag-ilaw sa mga bonfire, apple bobbing, divination games, pagkawat nin mga prank, magbisita sa mga haunted attraction, mag-estorya nin makatakot asin magdalan nin horror o Halloween themed na pelikula. An nagkapirang tawo ginigibo an Kristianong relihiosong mga selebrasyon kan All Hallows' Eve, kaiba an pag - atender sa mga seremonya sa simbahan asin magsindi nin kandila sa lolobngan kan mga gadan, minsan ngani iyan sekular na selebrasyon para sa iba. An nagkapirang Kristiano sa kasaysayan naglilikay sa karne sa All Hallows' Eve, sarong tradisyon na ipinababanaag sa pagkakan nin nagkapirang kakanon na bigatearyo sa aldaw na ini nin vigil, kaiba na an mga mansanas, potato pancake, asin mga soul cake.

Toltolan